NaiveNeuron/SloPal huggingface dataset:
Cigániková, Jana, poslankyňa NR SR (2019-12-03):
Ďakujem veľmi pekne. Edko, Edo Heger, ja ti vždy poviem tak, Edko, ale tak v dobrom, lebo ty vo mne naozaj vzbudzuješ také to dobro, a chcem začať aj s tým, že ja ti naozaj verím ten úprimný záujem, naozaj ti úprimne verím, a nielen tebe, len hovoríš o tom, že..., a, a veľmi rozumne, lebo ja som napríklad túto diskusiu mala s naším Petrom Osuským, hovoríš o tom, že tá žena teda nerozhoduje len o sebe, ale zároveň už rozhoduje o..., vlastne o tom dieťatku ako takom a tuto, jasné, je tá diskusia o tom, že kedy začína život, a vy máte to jasné, ja sa s vami v tomto nejdem ani sporiť, ani, ani neviem sama pomenovať ten bod, kedy to už je tak. Ale čo viem, je to, že pokiaľ je teda embryo, plod, tak jednoducho minimálne určite v tom štádiu embrya to dieťatko, budúce dieťatko ešte necíti ani bolesť, ani trápenie, ani nič takéto. Kdežto ak sa, o tom som hovorila, ak sa narodí ako nechcené a musí trpieť celý život, tak to už teda to dieťatko naozaj cíti a môže to dopadnúť tak, ako som hovorila o tej svojej kedysi, bohužiaľ, známej, ktorá celý život sa trápila natoľko, že sa nakoniec zabila, lebo pociťovala tie následky toho, že my sa nevieme o týchto, my sa môžme tváriť, ale my sa nevieme o tieto deti postarať dobre a oni na to celý život doplácajú. A teraz do tejto situácie akože tlačiť nasilu sa mi zdá zbytočné. Tak len k tomu toľko. A, a ešte by som chcela, že, prosím ťa, nie že predložíte ten návrh, ja som ten návrh s tou vazektómiou dávala ako odstrašujúci príklad. (Povedané so smiechom.) Až podozrivo veľmi sa ti páčil (povedané so smiechom), nieže vás napadne niečo také dať, lebo bolo by to, moja reakcia bola veľmi podobná, lebo pripadá mi to ako z jedného súdka, že nemáme čo zasahovať do rozhodnutí iných napriek tomu, že chápem aj tie pozitívne dôvody, ale je to tak citlivá téma, že toto pred voľbami jednoducho nie ako volebná agitka. Ďakujem.
Suchánek, Alan, poslanec NR SR (2018-02-06):
Ďakujem za slovo, ďakujem za faktické poznámky a pripomienky. K pánovi Blanárovi len toľko, že sú ľudia, ktorí tvrdia, že by toto malo byť, o čom sme hovorili, byť zakotvené aj v tom zákone o radiačnej ochrane, ale keďže zároveň v podstate doktor Krajči dal pozmeňovací návrh aj k atómovému zákonu, takže preto som sa vyjadroval k tomu a preto som to tu spomínal. K tým ostatným veciam, jednoznačne ďakujem za poznámky.
Antal, Peter, poslanec NR SR (2017-06-16):
Vážený pán predseda, vážené panie poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona (tlač 572). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre pôdohospodárstvo a životné prostredie a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 31. augusta 2017 a v gestorskom výbore do 5. septembra 2017. Pán predsedajúci, otvorte všeobecnú rozpravu.
Ďuriš Nicholsonová, Lucia, podpredsedníčka NR SR (2017-03-30):
Otváram teraz možnosť prihlásiť sa do rozpravy ústne. Končím možnosť prihlásiť sa do rozpravy. Prihlásil sa jeden pán poslanec. Pán poslanec Sopko, nech sa páči.
Laššáková, Jana, podpredsedníčka NR SR (2015-11-10):
Ďakujem pekne, pán spravodajca. Zaujmite miesto určené pre spravodajcov. Otváram rozpravu. Do rozpravy som dostala písomnú prihlášku od pána poslanca Jozefa Mikloška a po jeho vystúpení dám možnosť prihlásiť sa do rozpravy ústne. Nech sa páči, pán poslanec Mikloško, máte slovo.
Kollár, Boris, predseda NR SR (2021-05-28):
Ďakujem pani poslankyni Pleštinskej. Ďalej vystúpi pani Záborská, nech sa páči, máte slovo.
Figeľ, Ján, podpredseda NR SR (2014-06-05):
Ďakujem pekne. Dávam teraz slovo spravodajcovi, ktorý bol určený navrhnutým gestorským ústavnoprávnym výborom, pánovi poslancovi Borisovi Suskovi. Nech sa páči.
Pčolinský, Peter, doterajší podpredseda NR SR (2023-10-25):
Pán poslanec Viliam Zahorčák.
Danko, Andrej, predseda NR SR (2018-01-30):
Pán poslanec Droba.
Lukáč, Jozef, poslanec NR SR (2019-04-02):
Ďakujem za slovo, pán predseda. Prosím, aby ste dali hlasovať o tom, že Národná rada prerokuje návrh ústavného zákona v druhom čítaní.
B. Bugár, podpredseda NR SR: (2001-09-12):
Nech sa páči, pán minister, máte slovo.
Paška, Jaroslav, poslanec NR SR (2019-02-18):
Ďakujem za slovo, pani predsedajúca. Súhlasím s pánom Petrákom, že treba sa venovať vecnému riešeniu toho problému, predovšetkým, samozrejme, preskúmať, či nedošlo k pochybeniam, k akým pochybeniam došlo, či to boli pochybenia formálne, alebo to boli pochybenia aj obsahové, vecné, ale predovšetkým hľadať aj ďalšiu cestu, lebo nestačí nám zistiť, k čomu došlo, ale treba nájsť aj cestu ako v budúcnosti pokračovať s finančnými prostriedkami, ktoré do vedy idú, aby sme predišli týmto záležitostiam. To znamená, ak chceme systémovo konať a vecne konať, tak naozaj možno menej politikárčenia a vecných riešení. A tu som prekvapený, že výbor pre vzdelanie a kultúru a médiá, teda, pardon, výbor pre vzdelanie, mládež a šport, ospravedlňujem sa, tak že tento výbor naozaj nemá, nemá medzi opozíciou a koalíciou také vzťahy, že si neviete povedať to, čo vás trápi, a povedal by som, aj predísť možno takýmto zbytočným rokovaniam, pretože som presvedčený, že tak ministerstvo školstva, ako aj koalícia, aj opozícia majú záujem na tom, aby finančné prostriedky, ktoré idú do vedy, výskumu, ale nielen do vedy, výskumu, aj na školstvo, vzdelávanie, aby išli transparentne, pretože máme tých peňazí málo a veľa záujmov v školstve a vzdelávaní. Potrebujeme reformovať základné školy, potrebujeme reformovať stredné školy, systém vzdelávania vysokých, na vysokých školách, na univerzitách, a pritom ešte aj nezanedbať vedu. Takže tých úloh máme strašne veľa a možno menej podozrievania, politikárčenia, hľadania východísk, ktoré sú vecné, konštruktívne, a menej môcť ísť po tom. Ďakujem.
Kuriak, Milan, poslanec NR SR (2022-12-22):
Z informácie výboru nevyplývajú žiadne pozmeňujúce a doplňujúce návrhy, budeme teda hlasovať o podaných pozmeňujúcich a doplňujúcich návrhoch z rozpravy. Teraz budeme hlasovať o podanom pozmeňujúcom a doplňujúcom návrhu pána poslanca Mariána Viskupiča.
Mihál, Jozef, poslanec NR SR (2019-10-17):
Znova, rekreačné poukazy. Provízia za rekreačné poukazy. Dobre. Zákonník práce ohraničuje výšku provízie, ktorú môže žiadať vydavateľ poukazu od zamestnávateľa, maximálne 3 %. Mám pocit, nemám to potvrdené, že v tej kvázi súťaži, napríklad na rôznych úradoch, kde sa súťaží medzi rôznymi vydavateľmi, tak úplne pokojne ponúkajú svoje rekreačné poukazy za 0 %, aby tú súťaž vyhrali, pretože pre nich nie je dôležité mať povedzme jedno-dvoj- alebo trojpercentnú províziu od zamestnávateľa. Pre nich je dôležité, že majú províziu od hotelov. A podľa mojich informácií, ktoré mám potvrdené, sa provízia, ktorú si žiadajú od hotelov, pohybuje až do 15 %! Až do 15 %! Za to, že sa zamestnanec môže, že môže zaplatiť tým rekreačným poukazom. Tam nie je žiadna pridaná hodnota, prosím pekne, ale 15 %, pretože veľmi dobre vedia, že tie hotely na tieto nevýhodné podmienky v konečnom dôsledku pristúpia, pretože im to zväčšuje klientelu. Ale čo je výsledok? Výsledok je ten, že ceny práve v týchto hoteloch rastú. Hej, neviem, či ste si všimli, ale tí, čo chodíte, chodíte po Slovensku, tak ste asi zaregistrovali, že ak niekde ste vedeli vybaviť zľavu, už nevybavíte, a niekde, kde bola pomerne príjemná cena za ubytovanie, je dnes vyššia. Čiže efekt príspevkov na rekreáciu a rekreačných poukazov extra je ten, že zdraželi služby pre klientov. A toto je zderstvo, 15-percentná provízia! Prečo nedávate nejaký pozmeňovací návrh napríklad, že provízia pre vydavateľa zo strany hotela môže byť tiež napríklad len maximálne 3 %. Komu robíte biznis?
Ďuriš Nicholsonová, Lucia, podpredsedníčka NR SR (2018-10-18):
V tejto chvíli vyhlasujem rozpravu k tomuto bodu za skončenú. Chcem sa opýtať pána navrhovateľa, v rámci záverečného slova? Nie je tomu tak. Pani spravodajkyňa? Nie je tomu tak. Takže prerušujem rokovanie o tomto bode programu. Ďalším bodom programu je prvé čítanie o návrhu poslancov Národnej rady Slovenskej republiky Anny Zemanovej a Radoslava Pavelku na vydanie zákona, ktorým sa mení a dopĺňa zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov . Návrh zákona má parlamentnú tlač 1148 a návrh na jeho pridelenie na prerokovanie výborom je v rozhodnutí pod číslom 1201. Prosím pani predkladateľku, pani poslankyňu Zemanovú, aby predmetný návrh zákona uviedla. Nech sa páči.
Novotný, Viliam, poslanec NR SR (2013-05-15):
A ďalšie alternatívy vám poviem až zajtra ráno. Ďakujem pekne.
Paška, Pavol, predseda NR SR (2012-12-13):
Faktické poznámky páni poslanci: Hrnčiar, Martvoň, Vašečka, Bagačka, Kéry, Mičovský, Hraško, Viskupič. Pán minister, môžete si zobrať slovo a predpokladám, že podľa vášho výrazu tváre aj by som si to želal, aby ste boli ešte primeranejšie expresívny ako pán kolega. Takže končím možnosť sa prihlásiť. Ukážte mi koľko je tam. Deväť faktických poznámok. Končím možnosť. Pán poslanec Martvoň.
Danko, Andrej, podpredseda NR SR (2024-06-13):
Ďakujem. Pýtam sa, či sa chce prihlásiť niekto do rozpravy ústne. Ak nie uzatváram možnosť prihlásenia a vyhlasujem rozpravu za skončenú. Chce k rozprave zaujať stanovisko navrhovateľka? Nech sa páči.
Kollár, Boris, predseda NR SR (2022-05-24):
Prosím, prezentujme sa a hlasujeme. (Hlasovanie.) Prítomných 133 poslancov, za 98, proti 1, zdržalo sa 33, nehlasoval 1. Konštatujem, že sme tento návrh schválili. Nasleduje hlasovanie v prvom čítaní o vládnom návrhu zákona o niektorých opatreniach v sociálnej oblasti v súvislosti so situáciou na Ukrajine (tlač 1022). Dávam slovo spravodajkyni z výboru pre sociálne veci pani poslankyni Márii Šofranko, aby uviedla hlasovanie. Pani poslankyňa, nech sa páči, máte slovo.
Laššáková Jana, podpredsedníčka NR SR (2015-04-17):
Nie je to procedurálny návrh, pán poslanec. Mám vám prečítať z rokovacieho poriadku?
Hrnčiar, Andrej, podpredseda NR SR (2019-12-03):
Dávam slovo spravodajcovi, ktorého určil navrhnutý gestorský ústavnoprávny výbor, poslancovi Jozefovi Ježíkovi.
Lackovič, Marek, poslanec NR SR (2024-04-16):
Čiže hovoríte o nekompetentnom prejave, tak to verím, že, že bola taká nejaká úsmevná anekdota. Prečo sme nehovorili skôr, to bola otázka pána Svodobu, pána Ferenčáka. Veľmi intenzívne, veľmi naliehavo a veľmi konkrétne sme o tomto hovorili už od januára 2023. Je k tomu aj jedno virálne video, ktoré si môžete nájsť, aj s kolegom Kiššom som vtedy ešte u nás vo Hviezdoslavove upozorňoval presne na to, čo bude nasledovať, a my sa tomu povenujeme ešte večer pri, pri prvom čítaní podrobnejšie, lebo teraz nie je na všetko priestor. Ďakujem pekne.
Marcinčin, Radovan, poslanec NR SR (2021-07-02):
Ako o poslednom budeme hlasovať o pozmeňujúcom návrhu poslanca Kondróta.
Šuca, Peter, poslanec NR SR (2018-01-30):
Ďakujem pekne za slovo. Vážený pán predsedajúci, vážený pán podpredseda vlády, minister vnútra, dámy, páni, dovoľte mi predniesť spravodajskú informáciu k predmetnému bodu rokovania. Vážené panie poslankyne, páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre obranu a bezpečnosť za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre vzdelávanie, vedu, mládež a šport, Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 12. marca 2018 a v gestorskom výbore do 
13. marca 2018. Pán predsedajúci, otvorte, prosím, rozpravu.
T. Cabaj, podpredseda NR SR: (2009-06-25):
Slovo má pán poslanec Ján Senko.
Sulík, Richard, predseda NR SR (2011-02-04):
Nie, to nebolo vám, to bolo pánu Galbavému, ktorý povedal, že ide von, tak počkáme, až odíde von. Pán Maďarič, nech sa páči.
Grendel, Gábor, podpredseda NR SR (2020-04-24):
Pán poslanec Habánik.
Paška Pavol, predseda NR SR (2012-08-10):
Zaznelo tam, že chcete vyňať ten bod, aby sa hlasovalo o ňom. Lebo hovoríme teraz o vašom pozmeňujúcom návrhu.
Malatinec, Roman, poslanec NR SR (2024-01-16):
Pán predseda, teraz budeme hlasovať o druhej pripomienke prezidentky Slovenskej republiky.
Cicoň, Antonín, poslanec NR SR (2013-02-06):
Ďakujem za slovo, pani predsedajúca. Rád by som pripomenul navrhovateľom tohto, tejto novely, že štátne lesy ako štátny podnik tvoria iba polovicu celkovej výmery lesov Slovenskej republiky. Druhú polovicu tvoria neštátne lesy a táto novela nedáva možnosť riešiť problémy so životným prostredím a proste s tými všetkými problémami aj v neštátnych lesoch, napríklad v obecných, lebo cez obec sa to nedá, pretože mestské a obecné lesy sú obchodné spoločnosti, eseročky, v ktorých síce zriaďovateľom je obec, ale tých sa táto novela netýka. Ďakujem.
Blanár, Juraj, podpredseda NR SR (2021-10-06):
Udeľujem slovo teraz pánovi poslancovi Martinovi Čepčekovi v rozprave. Po ňom vystúpi pán poslanec Radovan Marcinčin. Nech sa páči.
Glváč, Martin, podpredseda NR SR (2017-10-11):
Ďakujem. Otváram rozpravu. Do rozpravy som dostal štyri písomné prihlášky. Za kluby pán poslanec Fecko a pán poslanec Gál a potom dvaja poslanci, pán poslanec Simon a pán poslanec Dostál. Nech sa páči, pán poslanec Fecko.
Ďuriš Nicholsonová, Lucia, podpredsedníčka NR SR (2018-02-09):
Pán poslanec Gál.
Laššáková, Jana, podpredsedníčka NR SR (2015-03-11):
Pán poslanec, ale v rozprave by ste mali predniesť, ako chcete hlasovať o návrhu a čo chcete vyňať, aby to odznelo celé. Takže nech sa páči.
Sulík, Richard, predseda NR SR (2011-06-28):
Prepáčte mi. Pán poslanec Vážny, prosím vás, keby ste mohli telefonovať mimo miestnosti. Čo to robíte? (Smiech v sále.) Si nahrávate? (Povedané so smiechom.) Nech sa páči, pokračujte.
Grendel, Gábor, podpredseda NR SR (2021-10-01):
S reakciou na faktickú poznámku pán poslanec Milan Vetrák.
Pellegrini Peter, predseda NR SR (2014-12-09):
Otváram rozpravu, pýtam sa, či sa niekto hlási do rozpravy. Končím možnosť prihlásiť sa do rozpravy a uveďte hlasovanie.
Ľ. Kaník, minister práce, sociálnych vecí a rodiny SR: (2005-06-28):
Smerom k pánovi predsedovi Ficovi, stále musím naozaj vysvetľovať a zotrvať a povedať, že pán predseda Fico sa veľmi, veľmi hlboko mýli, keď opakovane tvrdí to, čo tvrdí. A nemohol by to tvrdiť, keby si ten zákon prečítal celý. Nestačí prečítať si len paragraf, kde sa hovorí, že Sociálna poisťovňa ručí do výšky 50 % rezervného fondu. Ale treba si prečítať celý zákon, pretože by sa z neho dozvedel, že v prípade, teoretickom, keby nastal, že treba ručiť a tieto prostriedky sa vyplatia a zostane 50 % rezervného fondu, že v takom prípade okamžite nastupuje ručiteľ - štát, ktorý ručí za všetky základné fondy Sociálnej poisťovne bezo zvyšku do absolútna. Takže štát je ručiteľom do absolútnej výšky a štát ručí a Sociálna poisťovňa je zaručená štátom. Až ste teraz prekvapený, tak teda to sa čudujem, že ste prekvapený, a len to potvrdzuje moje tvrdenia, že vy tie zákony ani nečítate, ale hlavne veľmi kritizujete. (Hlas v rokovacej sále.) Nuž, stačí sa naučiť čítať. Z hľadiska presunu prostriedkov z verejných prostriedkov do súkromných správcovských spoločností. Kto nerozumie tomu, prečo sa tak urobilo, možno je taký prirodzený ten ľavicový základ, absolútna nedôvera ku všetkému, čo je súkromne organizované, riadené a spravované, aj keď všeobecne vieme, že štát včítane Sociálnej poisťovne, aké má výsledky, ako sa mu darilo, ako dokázal zabezpečiť kvalitu a životnú úroveň dôchodcov. Veď sa na to pozrime! Tí, dôchodcovia alebo ten list, ktorý čítala pani Zmajkovičová. To bol pán dôchodca, ktorý dostal dôchodok z nového systému, ktorý sme tu zaviedli? Alebo ten dôchodca, ktorý dostáva dlhé roky dôchodok z toho pánom Tkáčom velebeného štátneho systému.
Pellegrini, Peter, predseda NR SR (2015-11-25):
Vážené panie poslankyne, vážení páni poslanci, pokračujeme v prerušenom rokovaní hlasovaním v druhom čítaní o vládnom návrhu zákona, ktorým sa dopĺňa zákon č. 657/2004 Z. z. o tepelnej energetike, ktorý prerokúvame v skrátenom legislatívnom konaní (tlač 1851). Spoločným spravodajcom je pán poslanec Kondrót, nech sa páči. (Hlasovanie o vládnom návrhu zákona, ktorým sa dopĺňa zákon č. 657/2004 Z. z. o tepelnej energetike v znení neskorších predpisov , tlač 1851.)
Blaha, Ľuboš, podpredseda NR SR (2024-02-08):
Ďakujem pekne, pán minister. Ďalšia otázka smeruje na pána ministra školstva v zastúpení pani ministersky zdravotníctva a je od pani poslankyni Viery Kalmárovej v tomto znení: „Od roku 2015 čelíme infringementu za pretrvávajúcu segregáciu rómskych detí. Koľko finančných prostriedkov bolo vyčlenených v roku 2023 na riešenie desegregácie rómskych detí zo štátneho rozpočtu? Akým spôsobom a kedy plánuje vláda spustiť monitorovanie segregácie na úrovni mikroregiónov?“ Nech sa páči, pani ministerka, môžete odpovedať.
Blanár, Juraj, podpredseda NR SR (2023-03-21):
Pán poslanec Suja s faktickou poznámkou.
Mizík, Stanislav, poslanec NR SR (2020-12-17):
Ďakujem za slovo. Marian, dovolím si povedať, že aj prezidentka im vadí. Je to logické, že im vadí, však oni vadia sami sebe. Oni sami sebe nerozumejú. Ako si aj môžu rozumieť, keď Igor, ich guru Igor nerozumie ani sám sebe. Ako nechcú ubližovať, keď ubližujú?! Situácia napríklad v regióne, odkiaľ som ja, nie je iba zlá, je to katastrofická situácia. A tých detí, čo prepadnú sitom, bude u nás obrovské množstvo. Ani bonusy, ani obedy. Vie vôbec niekto z týchto vládnych pánov, aká je situácia živnostníkov, robotníkov? Však oni ani nos nevystrčia zo svojej Bratislavy alebo zo svojich ulíc, kde žijú. Ďakujem.
P. Hrušovský, podpredseda NR SR: (2001-12-06):
(Hlasovanie.) Prítomných je 112 poslancov, za 36, proti 46, zdržalo sa 25, nehlasovalo 5. Návrh pána poslanca Topoliho sme neschválili. Ďalší návrh.
Danko, Andrej, predseda NR SR (2018-02-07):
Ďakujem. S reakciou pán poslanec Poliačik.
Hrušovský, Pavol, podpredseda NR SR (2010-08-10):
S faktickou poznámkou chcú reagovať dvaja páni poslanci. Pán poslanec Petrák, nech sa páči.
Šimko, Jozef, poslanec NR SR (2022-10-05):
Ďakujem pekne, vážený pán predsedajúci. Vážený pán poslanec Dostál, priznám sa, že ste ma pobavili, uznávam, že ste odborník, naslovovzatý človek, v tomto veci skutočne podkutý. Ale i napriek tomu ja, ak dovolíte, by som pár viet k tomuto povedal. Kolegyne, kolegovia, na tomto mieste by som chcel uviesť, napriek vysokej úcte k názoru pani prezidentky mám za to, že tento zákon je pre budúce fungovanie miest a obcí zvlášť v tomto období, keď obce a mestá, ktoré zabezpečujú všetky najdôležitejšie úlohy pre občanov tohoto štátu nevyhnutný. Okrem naozaj drakonických a v nemalej miere aj existenčných skúšok, ktorým čelia mestá a obce, zdražovanie energie, zabezpečovanie potrieb utečencom z Ukrajiny, covidová kríza a podobne, nemôžeme pri všetkej úcte od miest a obcí požadovať zaplatenie pokút za kroky, ktoré viedli k nájomným bytom, kde sa v mene štátu a zároveň so súhlasom orgánov štátu tieto byty vybudovali. A to všetko pre občanov tohoto štátu, vážený pán Dostál. Ja nechcem tu viesť boj a pretláčať sa, kto má pravdu. Nechcem viesť žiadny boj a už vôbec nie, keď rukojemníkmi sú obce a mestá. Každý z nás žijeme a žije v nejakom meste, obci a každý z nás má svojmu mestu, svojej obci pomôcť, ako sa to len dá. Preto si myslím, že prijatím tohto zákona možno pomôžete nielen svojej obci, svojmu mestu, ale aj iným, ktorí na vašu pomoc čakajú. A pán Dostál, treba si jednu vec uvedomiť, že tieto platby neplatili priamo starostovia alebo primátori, tá platba išla priamo zo Štátneho fondu rozvoja bývania pre dodávateľa tej ktorej stavby. Takže, prosím, na to nezabudnite. A ten problém, čo ste naznačili, ja verím tomu, že je to v zmysle zákona, ničoho sme sa nedopustili a verím tomu, že poslanci napriek tomu tento zákon schvália. Ďakujem pekne.
Budaj, Ján, poslanec NR SR (2019-02-07):
Ďakujem. Pani podpredsedníčka Národnej rady poukázala na veľmi závažné riziko. Totiž čo sa stalo. Koalícia aj samotný kandidát jednoducho zbabrali prípravu takéhoto dôležitého kroku, kedy on sa rozhodol odísť z politiky a ísť sa, ísť sa..., pôsobiť na Ústavný súd. V takej akejsi mocenskej pýche, o ktorej už bola zmienka, že ju preukázal aj pred výborom, pán bývalý premiér ani len nepomyslel, že naňho tiež platia tie isté pravidlá, ako platia na tých ostatných. Aj tie podmienky o 15-ročnej praxi. Jeho chybu má teraz napraviť väčšinové hlasovanie v ústavnoprávnom výbore, ale to hlasovanie je už druhé. Pán predseda, hoci akokoľvek ochotne slúži svojmu straníckemu šéfovi, urobil fatálnu chybu. On pripustil prvé hlasovanie. V tom hlasovaní kandidát neprešiel. Tým bola kauza finita. Druhé hlasovanie môže každý napadnúť, ako aj môže napadnúť prax, ktorá sa takto lastovičo lepila, a to nás neteší. Nikto nespochybňoval prax pána bývalého premiéra za to, že je to Robert Fico, ale za to, že nebola. Na záver ešte veľmi stručne, pretože obhajcovia tajnej voľby, to je iný súdok, ktorý si dovolím len okrajovo zmieniť, často spomínajú, že to je vymoženosť novembra. Áno, pre občanov, ale prvá závažná voľba, ktorú priniesol november, bola voľba Václava Havla, prebehla verejne, a táto voľba zo zákona bola za komunizmu tajná. Menil sa zákon, aby sme videli na prsty tým, ktorí hlasujú, lebo aj vtedy... (Prerušenie vystúpenia časomerom.)
Bugár, Béla, podpredseda NR SR (2011-03-29):
Ďakujem, pani spoločná spravodajkyňa. Otváram rozpravu a konštatujem, že dostal som písomnú prihlášku dvoch poslancov: za klub SMER – sociálna demokracia pán podpredseda Fico a potom pán poslanec Maďarič. Takže, pán podpredseda, nech sa páči. (Reakcia z pléna.) Niet k čomu. Procedurálny návrh? Nech sa páči, pán poslanec Paška.
Šeliga, Juraj, podpredseda NR SR (2020-09-29):
Ďakujem. Prezentujme sa, prosím, a hlasujme. (Hlasovanie.) Prítomných 136 poslancov, za 121, proti nikto, zdržalo sa 14, nehlasoval 1. Konštatujem, že sme posunuli tento návrh zákona do tretieho čítania , a zároveň pristúpime k tretiemu čítaniu tohto, o tomto návrhu zákona. Otváram rozpravu v rámci tretieho čítania. Pýtam sa, či sa hlási niekto do rozpravy. Nikto. Ďakujem. Vyhlasujem rozpravu za skončenú, preto pristúpime k hlasovaniu o návrhu zákona ako o celku. Pán spravodajca, prosím, uveďte odporúčanie gestorského výboru.
Poliačik, Martin, poslanec NR SR (2014-09-24):
Som bol doteraz v tom, že hlasovanie začína spravodajca.
P. Minárik, poslanec: (2004-01-23):
V článku 3 predkladaného návrhu sa zabraňuje, aby táto kompatibilita bola s Policajným zborom, Železničnou políciou alebo Zborom väzenskej a justičnej stráže. Čo sa týka Armády Slovenskej republiky, toto nie je potrebné, pretože samotný zákon o vojakoch toto vylučuje. Vzťahy medzi informačnými službami a ozbrojenými bezpečnostnými zbormi majú byť v zmysle platných právnych predpisov postavené na princípoch koordinácie a úzkej spolupráce, a nie na prelínaní personálnom. Všetko ostatné je, myslím si, podrobne obsiahnuté v dôvodovej správe. Považujem za korektné podotknúť, že na tejto schôdzi sa novelizuje zákon novelizovaný aj v článku 3. Rovnako ako pán poslanec Kaliňák predkladá návrh na novelizáciu zákona o SIS. Podľa toho, ako som to ja preštudoval s kolegami, s ktorými predkladám tento návrh, nie sú tieto novely v kolízii. Na záver malú poznámku. Ak by som bol mal, ale nemal som, akúkoľvek pochybnosť o korektnosti predkladaného návrhu, tak po vystúpení pána Šimka, nemyslím pána poslanca, ale hovorcu SIS, by som musel takúto pochybnosť stratiť, pretože keď hovorca SIS hovorí, že Slovenská informačná služba potrebuje mať priestor a možnosti ovplyvňovať verejnú mienku prostredníctvom novinárov už len pre také záležitosti, ako sú nebankové subjekty, myslím si, že presne nevie, čo by mala Slovenská informačná služba robiť. A ak to nevie, tak to treba vyjadriť v zákone, a ak to nevedia vyčítať zo zákonov súčasných, tak potom to treba do týchto zákonných noriem napísať explicitne. Vážené panie poslankyne, páni poslanci, vo svojom mene a v mene svojich spolupredkladateľov si dovoľujem uchádzať sa o podporu predkladaných noviel zákonov. Ďakujem pekne.
Hraško, Igor, poslanec NR SR (2014-09-09):
Ďakujem pekne za slovo. Tak, Erika, vystihla si to naozaj krásne a elegantne. A ja to ešte raz zopakujem v stručnosti, aby to bolo všetkým jasné, aj tým, ktorí majú zakryté uši, oči a prípadne ešte ani nerozprávajú. Načo? Však je to zbytočné, stačí sa pozerať na palček. Takže naozaj nie je dôvod na skrátené legislatívne konanie, pretože ak to majú prvoplánové, a tie Vianoce naozaj prídu, čo prídu, pretože ak by neprišli, tak tu už by sa muselo naozaj udiať niečo veľmi zlé, tak dalo sa o tom rokovať už v máji. Aby bola aj Sociálna poisťovňa pripravená tak, ako hovorila pani kolegyňa tam zhora. Ani ju nebudem radšej menovať. Takže naozaj dalo sa to pripraviť a vôbec to nemuselo ísť v skrátenom legislatívnom konaní. Takže naozaj je to populizmus, to znamená, že, tak ako si hovorila, naši sa vyradia kvôli voľbám, ale iní sa nechajú kvôli voľbám. Kvôli čomu inému? Pretože klesajú preferencie a na toto to je. Klesajú preferencie a treba, aby trošku aspoň stúpli. A predsa len tí dôchodcovia, tí sú tí, ktorí nás doteraz vždy volili, vždy sme im dali nejaké tie istoty, aj keď sme ich okradli na energiách, na iných veciach, tak aspoň na tom dôchodku im teda pridajme, aby sa nemali tak. Ale, pozor, nie každému, nie každému, aj v tomto sú rozdiely. A ja to poviem tiež vo svojom príspevku, ako sa niektorým pridáva dôchodcom, ale niektorým vôbec nie. A tí potom čo? Tí potom čo? Takže budem sa pýtať, Erika, aj ja pána ministra, ako to vlastne je, ale súhlasím s tebou, že toto je naozaj bohapustý populizmus pred komunálnymi voľbami. A SMER tým potrebuje ešte zakryť naozaj to, že nás, že nám nevyplatili peniaze z eurofondov, za ktoré môže samozrejme SMER, pretože už ten viac ako dva roky vládne a rozhajdákava naše eurofondy.
Kamenický, Ladislav, poslanec NR SR (2015-10-01):
Pán predseda, keďže sme odhlasovali body zo spoločnej správy a hlasovali sme aj o pozmeňujúcich návrhoch poslancov, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Podmanický, Ján, poslanec NR SR (2013-10-24):
Pán poslanec, ja budem vecne reagovať len v dvoch bodoch. Povedali ste, že ten nový nástroj, ktorým majú byť zrážky z dávok, je zlý, neefektívny. Jednu z vecí, ktorú ste kritizovali, je, že príjem z tej sociálnej dávky je príjmom celej skupiny a priestupok spôsobila jedna osoba, prečo by teda celá skupina mala niesť zodpovednosť za jednu osobu. No ja chcem na to dodať to, pán poslanec, že ten príjem je síce príjem celej skupiny, ale je vypočítavaný aj na základe toho, že v tej skupine je aj ten človek, ktorý spôsobil priestupok. Čiže ak tam pôjde zrážka z dávky, tak je to celkom legitímne, je to v poriadku, lebo na tom spoločnom príjme sa do určitej miery podieľa aj táto osoba. Druhý moment, ktorý ste predniesli aj v pozmeňujúcom návrhu. Povedali ste, že nie zrážky zo sociálnej dávky, ale vykonanie alebo uloženie vykonania verejnoprospešnej práce. Ak neodpracuje túto verejnoprospešnú prácu, tak potom by nasledovala zrážka z dávky. No toto je taká určitá novinka, ktorú ste zrejme upravili na základe našej kritiky, ktorú sme v prvom čítaní vám adresovali, pretože sme sa vás pýtali, no a čo keď ten človek odmietne nastúpiť na verejnoprospešnú prácu? Vtedy ste nám neodpovedali, teraz ste to už zrejme zapracovali. No tak potom pôjde zrážka z dávky. A hovoríte, že práve tá hrozba zrážky z dávky bude motivovať toho človeka, aby nastúpil na verejnoprospešnú prácu. No ale to vlastne hovoríte presne to, čo my, len my to o jeden... (Prerušenie vystúpenia časomerom.)
Hrnčiar, Andrej, podpredseda NR SR (2017-05-19):
Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Chcete zaujať stanovisko, pán predseda? Nech sa páči.
Ledecký, Vladimír, poslanec NR SR (2024-02-16):
Pani kolegyňa, ja naozaj nerozumiem tým kontraverzným vyhláseniam. Tak my sme tu v priebehu posledného mesiaca-dvoch, rozbili 700 miliónov na 13. dôchodky, 300 miliónov, čo sa mali zrušiť rodinné dôchodky, ako to deklaroval minister, sme nakoniec nechali, to znamená ďalších 300 miliónov. My sme tu zamestnali 300 ľudí na to, aby riešili servis, čo sa týka financovania hypoték, alebo dofinancovania. My sme tu 200 ľudí na MIRRI nových zafinancovali. My sme tu zriadili nové ministerstvo, ktoré ani pánboh ešte nevie, koľko to bude stáť. A na druhej strane hovoríme, že nemáme v zdravotníctve nejaký ten milión alebo, alebo, alebo naozaj pár korún na tie základné veci, aby, aby tie deti mali tie práva. Tak ja sa pýtam, viac ako miliardu tak mihnutím ruky sme minuli, čo, čo vlastne nebolo plánované a naozaj, naozaj padlo také rozhodnutie, tak sa to minulo. A na druhej strane, čo sa týka detí, chorých detí, tých detí, ktorí, ktoré to najviac potrebujú, ktorí si to nevedia pýtať, tak na tých zvysoka kašleme. Naozaj to je, kontraverzné debaty sú to a ja im, ja im nerozumiem. Ďakujem.
Hrnčiar, Andrej, podpredseda NR SR (2017-02-14):
Ďakujem. Končím možnosť nahlásiť sa s faktickými poznámkami. Na vystúpenie pána poslanca sú dve faktické poznámky. Nech sa páči, pán poslanec Poliačik.
Fronc, Martin, poslanec NR SR (2014-03-20):
Ďakujem pekne. Pán kolega, čo ste vniesli to politikum, v tejto chvíli na to reagovať nemienim, len chcem podotknúť jednu vec. K dohode treba vždy aspoň dvoch, vždy aspoň dvoch. A každý má v rámci tej dohody isté požiadavky a podmienky, musíte vždy v niečom ustúpiť. To je len toľko a na vysvetlenie. Ale chcem inú vec povedať a reagovať. Vy ste povedali, že v justícii je aj veľa slušných a erudovaných sudcov, len sa boja hovoriť. Ale to je ten problém. Problém je v tom, že za dvadsať rokov všetky sektory prešli istou transformáciou a očistením. V justícii sa to nestalo. Nestalo sa to preto, že všetci sme chránili nezávislosť sudcov. Len chrániť niečo, čo je naplnené aj množstvom zlého, donekonečna nejde. Som presvedčený, a tu vám aj kladiem otázku, či naozaj netreba urobiť aj istú očistu súdov tak, ako sa urobila v školstve, zdravotníctve a podobne. Ja nehovorím, že sa tam urobilo všetko dobré, lebo kopa aj zlých vecí sa tam urobila. Ale tieto procesy boli, jedine v justícii neboli, neudiali sa, a preto sme v tom srabe. Ďakujem.
I. Mikloš, podpredseda vlády a minister financií SR: (2003-10-22):
Z. Martináková, podpredsedníčka NR SR: Ďakujem pekne. Situácia je vyjasnená, berieme na vedomie, že pán podpredseda vlády a minister financií stiahol návrh tohto zákona z rokovania parlamentu. Chcem vás teraz požiadať o vyslovenie všeobecného súhlasu s návrhom, ktorý chcem predniesť. Týka sa prezidentom vráteného zákona o skončení činnosti a spôsobe zániku Fondu detí a mládeže. Pán prezident dnes vrátil parlamentu ďalšie tri zákony, ktoré sú zo sociálnej oblasti, ktoré budeme prerokúvať na budúci týždeň v stredu. Chcem preto požiadať o všeobecný súhlas s tým, aby sme aj tento zákon, keďže ide o rovnaký postup pri hlasovaní, schvaľovali alebo aby sme hlasovali o ňom na budúci týždeň v stredu spolu s balíkom zákonov, ktoré pán prezident vrátil do parlamentu. Je všeobecný súhlas s týmto postupom? Ďakujem pekne. Pokračujeme druhým čítaním o vládnom návrhu zákona o zriadení Univerzity J. Selyeho v Komárne a o doplnení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov . Návrh máte ako tlač 373. Vládny návrh zákona odôvodní minister školstva pán Fronc. Nech sa páči, pán minister.
M. Číž, podpredseda NR SR: (2007-06-19):
Vážené kolegyne, kolegovia, teraz pokračujeme prvým čítaním o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov . Návrh máme ako tlač 333. Návrh na pridelenie na prerokovanie výborom máte v rozhodnutí č. 330. Nech sa páči, slovo má pán poslanec Lipšic.
Danko, Andrej, predseda NR SR (2019-01-31):
Pani poslankyňa Žitňanská, správajte sa ako poslankyňa v sále. Pani poslankyňa Žitňanská, poprosím kľud. Nech sa páči, pán Dostál.
Jurzyca, Eugen, poslanec NR SR (2015-05-19):
Ďakujem pekne. Pristavím sa pri tom argumente, že člen Radičovej vlády by mal mať problém hlasovať proti pánovi Mitríkovi, ak som to dobre pochopil. Ak nie, oprav ma. No, v čase Radičovej vlády, áno, vláda akceptovala pána Mitríka v pozícii šéfa SIS, ale aj pána Žilinku v pozícii štátneho tajomníka. Čiže nepovažujem ten argument z tohto pohľadu, ako som hovoril, za relevantný. Ale už keď si ma vyvolal, tak poviem, že, že SMER bude mať vo voľbách nie tri, ale štyri možnosti, štyroch kandidátov. Ten štvrtý je súčasný predseda a tam chcem upozorniť na skutočnosť, že predseda je menovaný na sedem rokov, a to má svoje dôvody. Je to veľmi, veľmi dôležité pre krajinu, aby nebol, aby nebola možnosť odvolať ho kedykoľvek. A chcem zdôrazniť, že súčasný predseda má istotu, že nebude odvolaný, iba v čase, keď nezasadá parlament. Ďakujem.
Danko, Andrej, podpredseda NR SR (2024-05-09):
S reakciou na faktické pán minister Kmec.
Bugár, Béla, podpredseda NR SR (2017-10-13):
Prezentujme sa a hlasujme. (Hlasovanie.) Prítomných 133, za 38 poslancov, proti 8, zdržalo sa 87. Konštatujem, že návrh nebol schválený. Teraz prosím pána poslanca Hegera, aby uviedol v prvom čítaní hlasovanie o návrhu poslancov Adriany Pčolinskej, Milana Krajniaka a Petra Pčolinského na vydanie zákona, ktorým sa mení a dopĺňa zákon č. 260/2011 Z. z. o ukončení a spôsobe usporiadania niektorých nájomných vzťahov k bytom, tlač 708, bod 62. (Hlasovanie o návrhu poslancov Národnej rady Slovenskej republiky Adriany Pčolinskej, Milana Krajniaka a Petra Pčolinského na vydanie zákona, ktorým sa mení a dopĺňa zákon č. 260/2011 Z. z. o ukončení a spôsobe usporiadania niektorých nájomných vzťahov k bytom a o doplnení zákona Národnej rady Slovenskej republiky č. 18/1996 Z. z. o cenách v znení neskorších predpisov a ktorým sa mení a dopĺňa zákon č. 261/2011 Z. z. o poskytovaní dotácií na obstaranie náhradných nájomných bytov v znení neskorších predpisov , tlač 708.)
Kvorka, Ján, poslanec NR SR (2019-11-27):
Ďalej budeme hlasovať o bode 10 spoločnej správy, ktorý navrhol vyňať na osobitné hlasovanie pán poslanec Simon, s odporúčaním gestorského výboru schváliť.
Dostál, Ondrej, poslanec NR SR (2017-11-29):
Pani poslankyňa, myslím, že tie riziká, že týmto krokom nedôjde k systémovej zmene, si uvedomuje aj predkladateľ. Ja by som si dovolil zacitovať z toho materiálu, z tej časti, ktorá hovorí o riešení: „Oddlženie predstavuje mimoriadny nástroj štátu, ktorý zabezpečuje stabilizáciu verejného záujmu v oblasti dostupnosti poskytovania zdravotnej starostlivosti svojim občanom. Oddlženie nemožno považovať za štandardný nástroj financovania systému verejného zdravotného poistenia, pričom akékoľvek takéto oddlženie predstavuje riziko stability a efektívnosti systému verejného zdravotného poistenia a poskytovania zdravotnej starostlivosti. Ide najmä o tieto riziká: 1. Precedens oddlžovania spôsobuje nižšiu úroveň zodpovednosti v hospodárnom riadení nemocníc, pričom v histórii Slovenskej republiky boli realizované už tri oddlženia. 2. Nerovnomerné podmienky v podnikaní rôznych subjektov s rôznou právnou formou. 3. Oddlžením nedochádza k zásadnej zmene podmienok hospodárenia nemocníc a je potrebné vytvoriť významnejší princíp zásluhovosti.“ No, inými slovami, oddlženie zároveň so sebou nesie riziko podpory morálneho hazardu manažmentov nemocníc, pretože znižuje ich finančnú zodpovednosť a ich motivácie zlepšiť hospodárnosť a ekonomickú efektívnosť do budúcnosti. A je reálne riziko, že ak to budeme realizovať takto, tak do budúcnosti pôjde opäť iba o dočasné riešenie, nemocnice sa opäť vrátia do červených čísel a budeme znovu oddlžovať.
Jurinová, Erika, podpredsedníčka NR SR (2012-07-03):
Pani poslankyňa Mezenská.
Košútová, Magda, poslankyňa NR SR (2013-04-30):
Ďakujem pekne za slovo. Pán kolega, ja by som len chcela pre budúcnosť upozorniť na § 90 rokovacieho poriadku Národnej rady Slovenskej republiky, kde v odseku 1 sa píše: „Ak prezident republiky vráti zákon s pripomienkami Národnej rade na opätovné prerokovanie, prerokuje sa v druhom a treťom čítaní s tým, že predmetom prerokovania sú iba pripomienky prezidenta republiky.“ Mali sme na výbore dostatok priestoru na to, aby sme si tieto veci ujasnili, preto by som pre budúcnosť prosila, aby sa dodržiaval rokovací poriadok. Ďakujem.
Kamenický, Ladislav, poslanec NR SR (2014-12-02):
Ďakujem. Pán poslanec Kollár, musím oceniť veľmi dlhé vystúpenie, priznám sa, úplne celé som ho nevydržal počúvať, aj keď teda musím povedať, že myslím si, že ten váš prístup bol konštruktívny, bol odborný. Som rád, že čo sa týka pohľadu, a to, že či konsolidujeme-nekonsolidujeme, máme v podstate rovnaký názor na mnohé veci, určite v niektorých veciach sa nezhodneme. Myslím, to, čo sme tu zažili po minulé roky, by som chcel povedať, myslím, že ten záujem o rozpočet bol oveľa väčší, dnes vidíme prázdnu sálu, hlavne teda čo sa týka opozície. Nehovorím, že naši, my si v podstate svoj rozpočet obhajujeme, ale čakal som väčšiu rezistenciu zo strany opozície. Ja to považujem za znak toho, že, že momentálny rozpočet ja považujem za skutočne dobrý. Je, samozrejmé, že sú tu aj problémy, boli, budú a, samozrejme, sa budú priebežne riešiť, ale z tohto pohľadu môžem povedať, že rozpočet je skutočne nastavený tak, že dnes sa tu nebránime tým argumentom, ktoré tu boli minulý rok, keď sme riešili, či deficit splníme, nesplníme, ixkrát sme počuli, že nesplníme. Realita bola iná, dnes sa dá povedať, že po tých dvoch rokoch sme sa dostali k rozpočtu, kedy vieme skutočne uvoľniť aj nejaké prostriedky na sociálne balíčky, ktorými sa, samozrejme, rozchádzame v nejakom tom pohľade na to, akým spôsobom sa robí sociálna politika. Ale som rád, že, že sa dostalo aj na tých bežných ľudí a po tom dlhšom krízovom období tu svitá nejaké svetielko na konci tunela. Ďakujem.
Jurinová, Erika, podpredsedníčka NR SR (2015-05-20):
Pán poslanec Hudacký.
Číž, Miroslav, podpredseda NR SR (2015-10-21):
Faktická poznámka, pán poslanec Viskupič. Pokiaľ nikto iný, uzatváram možnosť prihlásiť sa s faktickou poznámkou. Máte slovo, pán poslanec.
Laššáková, Jana, podpredsedníčka NR SR (2014-11-10):
Pokračujte, pani poslankyňa. Upozornila som vás. Považovala som to za nevhodné. Nech sa páči, pokračujte.
Glváč, Martin, podpredseda NR SR (2016-12-08):
Ďakujem. Prosím spoločného spravodajcu z výboru pre financie a rozpočet poslanca Petra Náhlika, aby podal správu o výsledku prerokovania návrhu vo výboroch Národnej rady. Nech sa páči.
Bittó Cigániková, Jana, poslankyňa NR SR (2022-06-23):
Ďakujem pekne. Chcem len doplniť, Janka, výborný výstup, výborný pozmeňovák, myslím si, že na tomto nie je vôbec žiadny spor s nikým. Ja chcem len doplniť k tým pacientskym organizáciám, že nielen tie ako aktivity pre pacientov, ktoré si spomínala, pobyty a podobne, ale ja teda musím za seba povedať, ja by som nevedela pracovať bez pacientskych organizácií. Hovorím to úplne vážne, už za čias opozície, to akože niektorí kolegovia si to možno ani nevedia predstaviť, ale ja často študujem tie materiály o desiatej, o jedenástej večer a fakt ja nemám problém sa s nimi skontaktovať aj v nočnej hodine, kde mi trpezlivo desiatky minút, hodinu kľudne vysvetľujú, aké to bude mať dopady, čo to v praxi urobí. Keď potrebujem nejakú spätnú väzbu nejakého konkrétneho problému, či sa stal, alebo nestal, tak okamžite vedia organizovať svoje štruktúry, okamžite dostanem odpoveď, aký majú pacienti problém, čo treba riešiť, či to konkrétne riešenie naozaj pomôže tým pacientom alebo je len, akože v praxi nespôsobí presne to, čo má. A to je pre mňa nenahraditeľné, lebo jasné, nemôžme vedieť všetci všetko. Nemôžme byť všade, nemôžme všetkému rozumieť, a preto je dobré, keď máme partnerov a rozhodujeme sa na základe komunikácie, ktorá je vecná, odborná, ale v tomto prípade navyše absolútne ako až bezhraničná by som povedala tá odovzdanosť, tá služba tomu pacientovi, to je naozaj až neuveriteľné. Preto ja vás len chcem, kolegovia, poprosiť prestať o tom len rozprávať a navrhnúť návrh zákona, ktorý toto umožní, lebo považujem a ja som to teda opakovane hovorila, považujem naozaj za nefér tieto organizácie z rozhodovania vylučovať. Ja aj beriem argument, že nemusia byť úplne všade, ale okej, nemusia mať ani rozhodovaciu právomoc všade, ale určite by mali byť všade zúčastnení a nemali by sme im tomu brániť, lebo vďačíme im aj my za veľa, už vôbec to, že môžem robiť tak, ako robíme, je z veľkej časti aj ich zásluha. Ďakujem pekne.
Pčolinský, Peter, podpredseda NR SR (2023-05-24):
Ďakujem pekne. Pýtam sa, či sa chce niekto prihlásiť ústne. Nie. Uzatváram možnosť, vyhlasujem rozpravu za skončenú. Chce zaujať stanovisko navrhovateľ? Nie. Pani spravodajkyňa.
Bugár, Béla, podpredseda NR SR (2016-11-29):
Vážené panie poslankyne, vážení páni poslanci, pristúpime k hlasovaniam. Prosím o väčší kľud v rokovacej sále, pán poslanec. V mene troch poslaneckých klubov podávam návrh na zaradenie nových bodov do programu 11. schôdze, návrh na voľbu podpredsedu Dozornej rady Úradu pre dohľad nad zdravotnou starostlivosťou, ktorý Národnej rade doručila vláda Slovenskej republiky, v tlači to máte 335. Navrhujem, aby sme tento materiál prerokovali po bodoch ministra zdravotníctva, ktoré samozrejme aj vzhľadom na rokovanie výboru začnú zajtra, v stredu 30. novembra o 14.00 hodine. Ďalej vás chcem informovať, že zahraničný výbor predložil návrh, aby Národná rada požiadala Najvyšší kontrolný úrad o vykonanie kontroly na ministerstve zahraničných vecí v súvislosti s financovaním aktivít predsedníctva v Rade Európskej únie. Navrhujem, aby sme tento návrh, ktorý máte rozdaný v tlači 337, prerokovali na záver schôdze ako posledný bod programu. Chcem sa opýtať, je všeobecný súhlas s tými dvoma bodmi? Áno, ďakujem pekne. (Reakcie z pléna.) Takže nie, nech sa páči, prezentujme sa, hlasujme o zaradení týchto dvoch bodov do programu schôdze tak, ako som uviedol ohľadne dozornej rady, zajtra v stredu od 14.00 hod., a Najvyšší kontrolný úrad, žiadosť Národnej rady na konci tejto schôdze. (Hlasovanie.) Prítomných 137 poslancov, za 123, proti 11, 3 nehlasovali. Konštatujem, že tieto návrhy sme teda prijali. A teraz budeme pokračovať v hlasovaní v druhom čítaní o vládnom návrhu zákona, ktorým sa mení a dopĺňa zákon č. 171/2005 Z. z. o hazardných hrách, tlač 255. Pani poslankyňa, už hlasujeme. Počas hlasovania sa nedá s procedurálnym. Počas hlasovania, už sme hlasovali o dvoch bodoch, sa nedá, pokiaľ sa to netýka vyslovene hlasovania. Ďakujem pekne. Takže ešte raz, tlač 255. Pán poslanec Baláž, ako spravodajca máte slovo. (Hlasovanie o vládnom návrhu zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 255.)
Kollár, Boris, poslanec NR SR (2016-10-14):
Kolegovia, dneska mám, prepáčte, je to taký divný procedurálny návrh, ale dávam jeden taký návrh, že dnes mám meniny, takže všetku kávu dneska platím v bufete ja. (Potlesk.)
Bugár, Béla, podpredseda NR SR (2018-11-28):
Pán poslanec Klus.
P. Pelegrini, poslanec: (2008-05-21):
Pán predseda, keď že sme schválili pozmeňujúce návrhy, dnes je potrebné, aby sme rozhodli o skrátení lehoty na hlasovanie o nich na základe § 83 ods. 4 rokovacieho poriadku, preto prosím, dajte hlasovať o skrátení lehoty o prerokovaní zákona.
P. Hrušovský, podpredseda NR SR: (2001-10-24):
O. Keltošová, poslankyňa: Ďakujem za slovo, pán predsedajúci. Ja si spomínam, že keď naša vláda po prvýkrát siahla k tomu nepopulárnemu nástroju, k znižovaniu príspevku štátu, najväčším kritikom toto kroku bola vtedy pani ministerka Schmögnerová. Dokonca keď sme v tom období takisto hovorili v podobnom duchu ako ona dnes o tom, na čo využívajú tzv. priateľskí sporitelia svoje úspory, tak sme si tu užili svoje. Vypočuli sme si celú škálu výčitiek od sociálnej bezcitnosti až neviem do označovania proste za nezodpovedných členov vlády, ktorí takéto niečo navrhujú. Dnes sa s tým stretávame znova v trochu inej podobe a v inom podaní. A ja sa jednoznačne prikláňam k tomu, čo povedal môj predrečník pán poslanec Benčat. Viete, ak by fungoval normálny trh s bytmi, kde by popritom, samozrejme, fungovali aj tie dodatočné zdroje, ako sú hypotekárne úvery, príp. stavebné sporenie, ak by tu klasické ekonomické prostredie, ja nepoviem ani slovo. Pravdaže netreba deformovať alebo nemal by sa deformovať takýmto spôsobom bankový sektor. Ale, pán poslanec, nikto vám dnes nepôjde do neistoty, či sú to priateľskí sporitelia, či sú to ľudia, ktorí si žiadajú pôžičky, či je to bankový sektor, pretože nemajú istotu, že o pol roka sa nepríde s ďalším „iniciatívnym návrhom“. A, mimochodom, ten trh s bytmi. Je tam ešte zopár málo obecných bytov. Bude ešte ťažšie dostupnejší pre tie najbiednejšie sociálne vrstvy, lebo som sa dozvedela z tlače, že sa pripravuje zvýšenie nájomného v obecných bytoch, ktoré naozaj užívajú len tí najpotrebnejší, najnutnejší, že sa ide zvýšiť o polovicu. Takže ja nechápem a nerozumiem tomuto kroku vlády a v žiadnom prípade ho neviem pochopiť od ľavicovej ministerky.
Bugár, Béla, podpredseda NR SR (2017-05-10):
Nech sa páči, pani poslankyňa Kaščáková, môžte reagovať.
Figeľ, Ján, podpredseda NR SR (2015-02-05):
Ďakujem pekne, pán poslanec Zajac, nech sa páči, doplňujúca otázka.
Blanár, Juraj, podpredseda NR SR (2022-06-22):
Ďakujem, pán podpredseda. Teraz nás pani spravodajkyňa poslankyňa Alexandra Pivková za navrhnutý gestorský výbor pre verejnú správu a regionálny rozvoj bude informovať o spravodajskej informácii. Nech sa páči.
Grendel, Gábor, podpredseda NR SR (2022-05-20):
Pán poslanec Kuriak.
Blanár, Juraj, podpredseda NR SR (2021-11-04):
Pani poslankyňa Zemanová nie je prítomná, prepadáva jej faktická poznámka. Ďalšou s faktickou poznámkou bude pani poslankyňa Halgašová, nech sa páči.
Glváč, Martin, podpredseda NR SR (2017-10-11):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Jedna pani poslankyňa. Ukončujem možnosť prihlásiť sa do rozpravy. Nech sa páči, pani poslankyňa Grausová. Prosím na balkóne pána Serebrjakova, aby nahrával potichšie. Vítam ho v sále, pekný deň.
Paška, Pavol, predseda NR SR (2013-10-17):
(Hlasovanie.) 137 prítomných, 55 za, 80 proti, 2 sa zdržali. Návrh sme neschválili.
Viskupič, Marián, poslanec NR SR (2019-09-17):
Ďakujem. Áno, v podstate môžem súhlasiť a veď to, to bol zmysel, že to zvýšenie pomôže, vlastne bude najvyššie u tých, čo to najmenej potrebujú. U tých, čo by im pomohlo aj tých pár euro, to zvýšenie v podstate nebude, ale myslím si, že tie obce nepotrebujú peniaze a VÚC-ky nepotrebujú ich pre seba, veď tie ich premietajú do služieb pre občanov. Čiže myslím si, že váha toho, že tie peniaze budú VÚC-kam a obciam chýbať, je vyššia, než príjem alebo zlepšenie situácie tých občanov, ktorým tých pár euro teda pribudne. (Reakcia z pléna.) Takto nejak, a áno, veď som to aj povedal. Samozrejme, pre SaS-ku je znižovanie daní základnou agendou, len tak, ako aj Jožko Mihál povedal, to musí celé hrať, to musí mať koncept a to musí nebyť výstrel do tmy. Takže tiež máme túto dilemu 
podporiť--nepodporiť a my, čo teda robíme aj v samospráve, tak sa blížime k tomu, že je to veľký problém podporiť. Ďakujem.
Blanár, Juraj, podpredseda NR SR (2021-05-13):
Pán predseda Boris Susko s faktickou poznámkou.